**Az előterjesztést előzetesen megtárgyalta:**

* Gazdasági és Jogi Bizottság
* Kulturális, Oktatási és Civil Bizottság
* Szociális és Lakás Bizottság

**A határozati javaslatokat törvényességi szempontból megvizsgáltam:**

 /: Dr. Károlyi Ákos :/

 jegyző

**ELŐTERJESZTÉS**

**Szombathely Megyei Jogú Város Közgyűlésének 2019. november 28-i rendes ülésére**

**Javaslat az önkormányzat által alapított alapítványokkal kapcsolatos döntések meghozatalára**

1. ***Javaslat „Szombathely Szent Márton városa” Jóléti Alapítvány átnevezésére***

Szombathely Megyei Jogú Város Önkormányzata 1991-ben hozta létre Szombathely Város Jóléti Alapítványát. Szombathely Megyei Jogú Város Közgyűlése a 429/2015. (XII.10.) Kgy. számú határozatával döntött úgy, hogy az Alapítvány elnevezése egészüljön ki a „Szent Márton 2016” szövegrésszel, mely alapján a 23/2016.(I.28.) Kgy. számú határozattal az alapítványt „Szombathely Szent Márton városa” Jóléti Alapítvány elnevezésre módosította.

A Lakás és Szociális Bizottság a 2019. november 14-i ülésén javasolta a Közgyűlésnek, hogy a „Szombathely Szent Márton városa” Jóléti Alapítvány Gyebrovszki Jánosról kerüljön elnevezésre. Gyebrovszki János városi képviselő volt, aki a szociális gondoskodást egész pályafutása alatt szívén viselte, hosszú ideig Szombathely Város Jóléti Alapítványa kuratóriumi elnökeként is tevékenykedett.

Fentiek alapján arra teszek javaslatot, hogy az Alapítvány Gyebrovszki Jánosról kerüljön elnevezésre a következők szerint:

**„Szombathely Szent Márton városa” Gyebrovszki János Alapítvány**

Tájékoztatom a Tisztelt Közgyűlést, hogy jelenleg nincs olyan jogi személy a bírósági nyilvántartásokban, amelynek nevében szerepel Gyebrovszki János, ezért a Polgári Törvénykönyvről szóló 2013. évi V. törvény (továbbiakban Ptk.) 3:6. § (1) bekezdésében meghatározott névválasztási feltételnek a javasolt elnevezés megfelel.

Figyelembe kell venni továbbá a Ptk. azon rendelkezését, amely szerint a jogi személy neve nem kelthet a valósággal ellentétes látszatot.

Tájékoztatom a Tisztelt Közgyűlést, hogy a civil szervezetek bírósági nyilvántartásáról és az ezzel összefüggő eljárási szabályokról szóló 2011. évi CLXXXI. törvény alapján, ha a szervezet neve jogi személy, más szervezet vagy természetes személy nevét tartalmazza, a névváltoztatásra irányuló kérelemhez be kell szerezni az örökösök névhasználathoz hozzájáruló nyilatkozatát, amelynek beszerzése folyamatban van. A nyilatkozat beérkezéséről a Közgyűlést szóban tájékoztatom.

A változás következtében szükséges az alapító okirat 1./ pontjának (Az Alapítvány neve) módosítása, egyéb változtatás nem indokolt.

1. ***Javaslat az önkormányzat által alapított alapítványokkal kapcsolatos személyi döntések meghozatalára***

Szombathely Megyei Jogú Város Önkormányzata által alapított alapítványok és közalapítványok a következők:

* „Szombathely Szent Márton városa” Jóléti Alapítvány
* Kutyamenhely Alapítvány
* „Savaria Történelmi Karnevál” Közhasznú Közalapítvány
* Szombathelyért Közalapítvány

Az alapítványok, illetve közalapítványok kuratóriuma és felügyelő bizottsága tagjainak megbízatása az alapító okiratok szerint az önkormányzati választásokat követő új közgyűlés alakuló ülésétől számított 60. napon megszűnik – a Kutyamenhely Alapítvány kuratóriuma kivételével. Az alapítványok és közalapítványok törvényes működésének biztosítása érdekében a kuratóriumi és felügyelő bizottsági tagok személyi összetételéről a Közgyűlésnek, mint alapítónak döntenie kell.

A megválasztandó kuratóriumi tagokra, mint vezető tisztségviselőkre vonatkozó általános szabályokat a Polgári Törvénykönyvről szóló 2013. évi V. törvény (a továbbiakban: Ptk.) tartalmazza. Eszerint vezető tisztségviselő az a nagykorú személy lehet, akinek cselekvőképességét a tevékenysége ellátásához szükséges körben nem korlátozták.

Nem lehet vezető tisztségviselő az, akit

* bűncselekmény elkövetése miatt jogerősen szabadságvesztés büntetésre ítéltek;
* e foglalkozástól jogerősen eltiltottak;
* eltiltottak a vezető tisztségviselői tevékenységtől.

További szabályok szerint nem lehet a kuratórium tagja az alapítvány kedvezményezettje és annak közeli hozzátartozója; illetve az alapító és közeli hozzátartozói nem lehetnek többségben a kuratóriumban.

A Ptk. szabályai szerint a felügyelőbizottság tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. Nem lehet a felügyelőbizottság tagja, akivel szemben a vezető tisztségviselőkre vonatkozó kizáró ok áll fenn, továbbá az, aki vagy akinek a hozzátartozója a jogi személy vezető tisztségviselője. Továbbá a felügyelőbizottság tagjaira a kuratórium tagjaira vonatkozó kizáró és összeférhetetlenségi szabályokat is alkalmazni kell.

Az alapítványok és közalapítványok alapító okiratainak egységes rendelkezései szerint ahol felügyelő bizottság működik, nem lehet a felügyelő bizottság elnöke vagy tagja az a személy, aki

* a Kuratórium elnöke vagy tagja,
* az Alapítvánnyal/Közalapítvánnyal – a megbízatásán kívül – más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,
* az Alapítvány/Közalapítvány cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat, illetve
* a fent meghatározott személyek hozzátartozója.

Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény is tartalmaz a közhasznú szervezetként nyilvántartott alapítványok kuratóriumi tagjaira vonatkozó kizáró okokat – ez alól kivételt képez a „Szombathely Szent Márton városa” Jóléti Alapítvány, mivel az nem rendelkezik közhasznú jogállással –, amelyek az alábbiak:

a közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,
* amellyel szemben az állami adó- és vámhatóság jelentős összegű adóhiányt tárt fel,
* amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,
* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A kuratóriumi és felügyelő bizottsági tagok megválasztására a közpénzekből nyújtott támogatások átláthatóságáról szóló 2007. évi CLXXXI. törvény további szempontokat határoz meg.

A törvény hatálya az államháztartás alrendszereiből származó – köztük a helyi önkormányzatok által – egyedi döntés alapján nyújtott, pályázati úton vagy pályázati rendszeren kívül az államháztartáson kívüli szervezetek számára odaítélt, természetben vagy pénzben juttatott támogatásokra terjed ki.

A támogatásban részesíthetők körét tekintve a törvény szigorú összeférhetetlenségi szabályokat állapít meg. A jogszabály 6. § (1) bekezdése alapján nem indulhat pályázóként, és nem részesülhet támogatásban

a) aki a pályázati eljárásban döntés-előkészítőként közreműködő vagy döntéshozó,

b) a kizárt közjogi tisztségviselő,

c) az a)-b) pont alá tartozó személy közeli hozzátartozója,

d) az a)–c) pontban megjelölt személy tulajdonában álló gazdasági társaság,

e) olyan gazdasági társaság, alapítvány, társadalmi szervezet, egyház vagy szakszervezet, illetve ezek önálló jogi személyiséggel rendelkező olyan szervezeti egysége, amelyben az a)-c) pont alá tartozó személy vezető tisztségviselő, az alapítvány kezelő szervének, szervezetének tagja, tisztségviselője, a társadalmi szervezet, az egyház vagy a szakszervezet ügyintéző vagy képviseleti szervének tagja,

f) az az egyesület vagy szakszervezet, illetve ezek önálló jogi személyiséggel rendelkező azon szervezeti egysége, valamint az egyházi jogi személy,

fa) amely a pályázat kiírását megelőző öt évben együttműködési megállapodást kötött vagy tartott fenn Magyarországon bejegyzett párttal (a továbbiakban: párt),

fb) amely a pályázat kiírását megelőző öt évben párttal közös jelöltet állított országgyűlési, európai parlamenti vagy helyi önkormányzati választáson,

g) akinek a részvételből való kizártságának tényét a 13. § alapján a honlapon közzétették.

A törvény alkalmazása szempontjából közeli hozzátartozó a házastárs, a bejegyzett élettárs, az egyeneságbeli rokon, az örökbefogadott, a mostoha- és neveltgyermek, az örökbefogadó-, a mostoha- és a nevelőszülő, valamint a testvér.

**Eszerint nem részesülhet önkormányzati támogatásban azon alapítvány, közalapítvány, amelynek kezelő szervének, szervezetének, valamint felügyelő bizottságának tagja a támogatás odaítélése során döntéshozó, illetve a döntéshozatalban előkészítő (önkormányzati képviselő, külső szakértő bizottsági tag, valamint e személyek közeli hozzátartozója).**

A fentiekben meghatározott összeférhetetlenségi okokat – tekintettel arra, hogy az Önkormányzat az általa alapított alapítványokat, valamint közalapítványokat esetenként támogatásban részesíti – szükséges figyelembe venni kuratóriumokba, valamint felügyelő bizottságokba történő személyek megválasztásánál.

Az alábbiakban ismertetem az érintett alapítványok és közalapítványok eddig hatályos személyi összetételét, illetőleg ha az alapító okirat a személyi kör összetételére további előírásokat tartalmaz, az erre vonatozó rendelkezéseket.

*I. „Szombathely Szent Márton városa” Jóléti Alapítvány*

A „Szombathely Szent Márton városa” Jóléti Alapítvány alapító okiratának rendelkezése szerint az alapítvány kezelő szerve és képviselője a Kuratórium, amely dönt az alapítványi vagyon felhasználásáról.

A kuratórium összesen 7 tagból áll, melynek tagja a Közgyűlés, mint alapító által felkért 7 közéleti személy.

A Kuratórium elnökét és tagjait az alapító kéri fel.

Szombathely Megyei Jogú Város Önkormányzata Közgyűlése a 2014. november 24-i, a 2016. június 9-i, illetve a 2016. szeptember 15-i ülésein döntött a „Szombathely Szent Márton városa” Jóléti Alapítvány kuratóriumi tagjainak megválasztásáról.

A tagok megbízatása a ciklus lejártát követően az új Közgyűlés alakuló ülésétől számított 60. napig tart, így a kuratóriumba új tagok megválasztása szükséges.

Az Alapítvány kuratóriumának jelenleg megválasztott tagjai:

Elnök: Hamza István

Tagok: Hajdu Endre

 Németh Józsefné

 Steindl-Papp Judit

 Jakab Bálint

 Márkus Sándor

 Horváth József

A „Szombathely Szent Márton városa” Jóléti Alapítványnál felügyelő bizottság nem működik.

*II. Kutyamenhely Alapítvány*

A Kutyamenhely Alapítvány alapító okiratának rendelkezése szerint az Alapítványnál 3 tagú Felügyelő Bizottság működik. A Felügyelő Bizottság tagjait az alapító bízza meg.

Szombathely Megyei Jogú Város Önkormányzata Közgyűlése a 2014. november 24-i, illetve a 2015. február 26-i ülésein döntött a Kutyamenhely Alapítvány felügyelő bizottsági tagjainak megválasztásáról.

A felügyelő bizottsági tagok megbízatása az önkormányzati képviselőkre vonatkozó választási ciklus lejártát követő, új Közgyűlés alakuló ülése után 60 napig tart, így a felügyelő bizottságba új tagok megválasztása vált szükségessé.

Az alapító okirat további rendelkezése szerint nem lehet a felügyelő bizottság elnöke vagy tagja az a személy aki

* olyan közhasznú szervezetnél töltött be – annak megszűnését megelőző két évben legalább egy évig – vezető tisztséget, amely az adózás rendjéről szóló törvény szerinti köztartozását nem egyenlítette ki a közhasznú szervezet megszűnését követő két évig.

Az Alapítvány felügyelő bizottságának jelenleg megválasztott tagjai:

 Bársonyné Hodosi Júlia

 Iski Bernadett

 Németh Tamás

A Közgyűlés a 638/2009. (XII.10.) Kgy. számú határozatával megválasztotta Abért Attilánét a Kutyamenhely Alapítvány kuratóriuma tagjának. Az alapítvány kuratóriuma elnökének tájékoztatása alapján Abért Attiláné többszöri megkeresés ellenére sem elérhető.

A Polgári Törvénykönyvről szóló 2013. évi V. törvény 3:398. § (2) bekezdése kimondja, hogy a kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza. Az alapítvány alapító okiratának 7./ pontjára tekintettel – a kuratórium működőképességének helyreállítása érdekében – a kuratórium elnöke indítványával egyetértve javaslatot teszek Abért Attiláné visszahívására és helyére új kuratóriumi tag megválasztására.

A kuratórium tagjainak kinevezése 2020. szeptember 16. napjáig tart, ezért javasolom az új tagot is erre az időtartamra megválasztani. A kuratórium tagjának személyére a Közgyűlésen szóban teszek javaslatot.

A visszahívott tagon kívül a kuratóriumba új tagok megválasztása a fentebb jelzett határozott idejű megbízatás miatt nem szükséges.

*III. „Savaria Történelmi Karnevál” Közhasznú Közalapítvány*

A „Savaria Történelmi Karnevál" Közhasznú Közalapítvány alapító okiratának rendelkezése szerint a Közalapítvány vagyonának kezelője és legfőbb döntéshozó szerve a 7 tagú Kuratórium. A Kuratórium tagjai természetes személyek. A Kuratórium tagjainak személyi összetétele: a közalapítványt tevő által felkért 7 közéleti személy.

A kuratórium elnökét és tagjait az alapító kéri fel.

A Közalapítványnál 5 tagú Felügyelő Bizottság működik, melynek tagjait az Alapító kéri fel.

Szombathely Megyei Jogú Város Önkormányzata Közgyűlése a 2015. január 29-i, a 2016. október 27-i, a 2018. június 25-i, illetve a 2018. szeptember 13-i ülésein döntött a „Savaria Történelmi Karnevál” Közhasznú Közalapítvány kuratóriumi és felügyelő bizottsági tagjainak megválasztásáról.

A kuratóriumi és felügyelő bizottsági tagok megbízatása az önkormányzati választásokat követő új Közgyűlés alakuló ülésétől számított 60. napig tart, így a kuratóriumba és a felügyelő bizottságba új tagok megválasztása szükséges.

A Közalapítvány kuratóriumának jelenleg megválasztott tagjai:

Elnök: Csapláros Andrea

Tagok: Szabolcsi Gábor

 Bálint András

 Dr. Perger Gyula

 Kovács Vince

 Csercsics Rita

 Plózer Katalin

A Közalapítvány felügyelő bizottságának jelenleg megválasztott tagjai:

 Horváth György

 Farkas Csaba

 Gál Sándor

 Gagyi Levente

 Kolman Gabriella

*IV. Szombathelyért Közalapítvány*

A Szombathelyért Közalapítvány alapító okiratának rendelkezése szerint a közalapítvány vagyonának kezelője és ügyvezető szerve a 9 tagú kuratórium. A kuratórium tagjainak személyi összetétele: a közalapítványt tevő által felkért 9 közéleti személy.

A kuratórium elnökét és tagjait az alapító kéri fel.

A közalapítványnál 3 tagú felügyelő bizottság működik, melynek tagjait az alapító kéri fel.

Szombathely Megyei Jogú Város Önkormányzata Közgyűlése a 2014. november 14-i, a 2015. február 26-i, illetve a 2016. június 9-i ülésein döntött a Szombathelyért Közalapítvány kuratóriumi és felügyelő bizottsági tagjainak megválasztásáról.

A kuratóriumi és felügyelő bizottsági tagok megbízatása az önkormányzati választásokat követő új közgyűlés alakuló ülésétől számított 60. napig tart, így a kuratóriumba és a felügyelő bizottságba új tagok megválasztása vált szükségessé.

Az alapító okirat rendelkezése szerint a pénzkezelést végző bank igazgatója a Kuratórium tisztségviselője nem lehet.

A Közalapítvány kuratóriumának jelenleg megválasztott tagjai:

Elnök: Kulics György

Tagok: Dr. Szűcs László

 Dr. Melega Miklós

 Dr. Kalocsai Péter

 Kovács István

 Dr. Őri Imre

 Dr. Prugberger László

 Bogács László

 Dr. Lórántfy Mária

A Közalapítvány felügyelő bizottságának jelenleg megválasztott tagjai:

 Dr. Szabó Zsolt

 Iski Bernadett

 Vörösné Budai Mária

Kérem a Tisztelt Közgyűlést, hogy Szombathely Megyei Jogú Város Önkormányzata által alapított alapítványok és közalapítványok kuratóriumainak és felügyelő bizottságainak új elnökeit és tagjait megválasztani, ezzel egyidejűleg Abért Attilánét a Kutyamenhely Alapítvány kuratóriumának tagját visszahívni szíveskedjék.

Kérem a Tisztelt Közgyűlést, hogy az előterjesztést megtárgyalni, és a határozati javaslatokat elfogadni szíveskedjék.

**Szombathely, 2019. november „ …. ”**

**/: Dr. Nemény András :/**

**I.**

**HATÁROZATI JAVASLAT**

**……./2019. (XI.28.) Kgy. sz. határozat**

1. Szombathely Megyei Jogú Város Közgyűlése a „Szombathely Szent Márton városa” Jóléti Alapítvány elnevezését a következőre módosítja:

„Szombathely Szent Márton városa” Gyebrovszki János Alapítvány

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** az 1. pont vonatkozásában azonnal

a 2. pont vonatkozásában az örökösök hozzájáruló nyilatkozatának beszerzését követő 60 napon belül

**II.**

**HATÁROZATI JAVASLAT**

**……/2019. (XI.28.) Kgy. számú határozat**

1. A Közgyűlés köszönetét fejezi ki a „Szombathely Szent Márton városa” Jóléti Alapítvány kuratóriumi elnökének és tagjainak az Alapítvány működésében 2014-2019 között végzett munkájukért.
2. Szombathely Megyei Jogú Város Közgyűlése a **„Szombathely Szent Márton városa” Gyebrovszki János Alapítvány** **kuratóriuma** új tagjainak az alábbi személyeket választja meg:

Elnök: 1. .........................................

Tagok: 2. .........................................

 3. .........................................

 4. .........................................

 5. .........................................

 6. .........................................

 7. .........................................

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. január 31.

**III.**

**HATÁROZATI JAVASLAT**

**………/2019. (XI.28.) Kgy. sz. határozat**

1. A Közgyűlés köszönetét fejezi ki a Kutyamenhely Alapítvány felügyelő bizottsági tagjainak az Alapítvány működésében 2014-2019 között végzett munkájukért.
2. Szombathely Megyei Jogú Város Közgyűlése a **Kutyamenhely Alapítvány felügyelő** **bizottsága** új tagjainak az alábbi személyeket választja meg:

Tagok: 1. .........................................

 2. .........................................

 3. .........................................

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. január 31.

**IV.**

**HATÁROZATI JAVASLAT**

**……/2019. (XI.28.) Kgy. számú határozat**

1. Szombathely Megyei Jogú Város Közgyűlése – a Kutyamenhely Alapítvány kuratóriuma elnökének indítványára – a Polgári Törvénykönyvről szóló 2013. évi V. törvény 3:25. § (2) bekezdése alapján Abért Attilánét, a Kutyamenhely Alapítvány kuratóriumának tagját visszahívja.
2. A Közgyűlés a **Kutyamenhely Alapítvány** **kuratóriuma** új tagjának 2020. szeptember 16. napig az alábbi személyt választja meg:

 .........................................

A megválasztás a jogszabályban előírt elfogadó nyilatkozat megtételével válik hatályossá.

1. A Közgyűlés felkéri a polgármestert, hogy a módosítással egységes szerkezetbe foglalt alapító okiratot aláírja, és a Szombathelyi Törvényszéken az Alapítvány adataiban történt változás nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. január 31.

**V.**

**HATÁROZATI JAVASLAT**

**………/2019. (XI.28.) Kgy. sz. határozat**

1. A Közgyűlés köszönetét fejezi ki a „Savaria Történelmi Karnevál” Közhasznú Közalapítvány kuratóriumi elnökének és tagjainak, valamint felügyelő bizottsági tagjainak a Közalapítvány működésében 2014-2019 között végzett munkájukért.
2. Szombathely Megyei Jogú Város Közgyűlése a **„Savaria Történelmi Karnevál” Közhasznú Közalapítvány kuratóriuma** új tagjainak az alábbi személyeket választja meg:

Elnök: 1. .........................................

Tagok: 2. .........................................

3. .........................................

4. .........................................

5. .........................................

6. .........................................

7. .........................................

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. Szombathely Megyei Jogú Város Közgyűlése a **„Savaria Történelmi Karnevál” Közhasznú Közalapítvány felügyelő bizottsága** új tagjainak az alábbi személyeket választja meg:

Tagok: 1. .........................................

2. .........................................

3. .........................................

4. .........................................

5. .........................................

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. január 31.

**VI.**

**HATÁROZATI JAVASLAT**

**………/2019. (XI.28.) Kgy. sz. határozat**

1. A Közgyűlés köszönetét fejezi ki a Szombathelyért Közalapítvány kuratóriumi elnökének és tagjainak, valamint felügyelő bizottsági tagjainak a Közalapítvány működésében 2014-2019 között végzett munkájukért.
2. Szombathely Megyei Jogú Város Közgyűlése a **Szombathelyért Közalapítvány** **kuratóriuma** új tagjainak az alábbi személyeket választja meg:

Elnök: 1. .........................................

Tagok: 2. .........................................

3. .........................................

4. .........................................

5. .........................................

6. .........................................

7. .........................................

8. .........................................

9. .........................................

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. Szombathely Megyei Jogú Város Közgyűlése a **Szombathelyért Közalapítvány felügyelő bizottsága** új tagjainak az alábbi személyeket választja meg:

Tagok: 1. .........................................

2. .........................................

3. .........................................

A megválasztás a jogszabályban előírt elfogadó- és vagyonnyilatkozat megtételével válik hatályossá.

1. A Közgyűlés felkéri a polgármestert, hogy a módosításokkal egységes szerkezetbe foglalt alapító okiratot aláírja, és a Szombathelyi Törvényszéken a Közalapítvány adataiban történt változások nyilvántartásba vétele iránt a szükséges intézkedéseket tegye meg.

**Felelős:** Dr. Nemény András polgármester

Horváth Soma alpolgármester

Dr. Károlyi Ákos jegyző

 (A végrehajtás előkészítéséért:

Nagyné Dr. Gats Andrea, a Jogi és Képviselői Osztály vezetője)

**Határidő:** 2020. január 31.